OzLabs/hebrew-wiki-articles huggingface dataset:
19–10 לפנה"ס

שימו לב: ערך זה מכיל אירועים מן השנים 19–10 לפנה"ס

__TOC__

== אירועים בולטים בעולם ==
19 לפנה"ס: [[הורדוס שכלל את מבנה בית המקדש השני והפכו ליצירת פאר]]
* 19 לפנה"ס – הורדוס שכלל את מבנה בית המקדש השני והפכו ליצירת פאר
* 18–12 לפנה"ס – פירמידת קסטיוס נבנתה ברומא כקבר עבור גאיוס קסטיוס אפולו
* 10 באוקטובר 12 לפנה"ס – שביט היילי מגיע לפריהליון
* 15 לפנה"ס – רומא כובשת את אזור אוסטריה בת-ימינו
* 10 לפנה"ס – הרומאים בונים גשר שחוצה את נהר הריין
* 10 לפנה"ס – מחנה צבאי רומאי הוקם בשפייר
* 10 לפנה"ס – חניכת בית המקדש המחודש.

== נולדו ==
* 13 לפנה"ס – דרוסוס יוליוס קיסר, אציל רומאי מן השושלת היוליו-קלאודית (נפטר ב-23)
* 12 לפנה"ס – אגריפה פוסטומוס, בנו של מרקוס ויפסניוס אגריפה ויוליה ונכדו של אוגוסטוס
* 1 באוגוסט 10 לפנה"ס – קלאודיוס קיסר רומי (מת בשנת 54)
* 10 לפנה"ס – אגריפס הראשון, מלך יהודה

== נפטרו ==
* 12 לפנה"ס – מרקוס ויפסניוס אגריפה, איש צבא ומדינאי רומאי
* 19 לפנה"ס – ורגיליוס, משורר רומי

==קישורים חיצוניים==

02
קטגוריה:10-19 לפנה"ס
אינדיאני (קבוצת כוכבים)

אינדיאני היא קבוצת כוכבים דרומית, שהוגדרה על ידי פיטר דירקזון קיסר ופרדריק דה הוטמן בין השנים 1595–1597 והיא מייצגת אינדיאני יליד אמריקה. הקבוצה הופיעה לראשונה באטלס הכוכבים "אורנומטריה" של יוהאן באייר ב-1603 ובשל הגדרתה רק במאה ה-16 אין אגדות הקשורות אליה. הקבוצה כוללת רק כוכבים עמומים עם בהירות נראית מדרגה 3 או יותר, בהם הכוכב ε באינדיאני שמרחקו מהשמש רק 11.82 שנות אור – אחד הכוכבים דמויי שמש הקרובים ביותר אל מערכת השמש.

==כוכבים מעניינים==
α באינדיאני (הפרסי) הוא ענק כתום במרחק של כ-100 שנות אור עם בהירות נראית מדרגה 3.1. את הכוכב מקיפים במרחק גדול זוג ננסים אדומים עם בהירויות מדרגה 12-13. 

ε באינדיאני הוא כוכב הסדרה הראשית כתום, דומה לשמש אך קטן ממנה ב-25%, עם טמפרטורה נמוכה בכ-1,500 קלווין, במרחק של 11.8 שנות אור עם בהירות מדרגה 4.7. את הכוכב מקיפים במרחק של כ-1,500 יחידות אסטרונומיות ממנו זוג ננסים חומים המקיפים זה את זה במרחק של כ-2 יחידות אסטרונומיות. מסותיהם מוערכות בכ-50 וכ-30 מסות צדק. בשל קרבתו למערכת השמש,
דמיונו לשמש וקיומם של הננסים החומים, המרמז על קיומם של כוכבי לכת נוספים, הכוכב מהווה יעד מועדף לחיפוש אחר חיים מחוץ למערכת השמש.

θ באינדיאני הוא כוכב כפול במרחק של כ-100 שנות אור המורכב מכוכב הסדרה הראשית לבן עם בהירות מדרגה 4.7 ובן זוג עמום יותר עם דרגת בהירות 7 שניתן להבחין בו בטלסקופ חובבים.

׳׳׳IC 5152’׳׳ היא גלקסיה ננסית לא-סדורה בקוטר של כ-6,850 שנות אור הכלולה בקבוצת הכוכבים.

==קישורים חיצוניים==

* [http://www.starrynightphotos.com/constellations/indus.htm צילום של קבוצת הכוכבים אינדיאני]
* [http://www.ianridpath.com/startales/indus.htm ההיסטוריה של קבוצת הכוכבים אינדיאני]
* [https://web.archive.org/web/20130828220203/http://www.astronomical.org/constellations/ind.html קבוצת הכוכבים אינדיאני – נתונים]
* [http://www.solstation.com/stars/eps-indi.htm אודות אפסילון אינדי]
* 

*
קטגוריה:קבוצות כוכבים
קטגוריה:13 קבוצות הכוכבים של יוהאן באייר
אדורה

אֲדוֹרָה היא התנחלות ויישוב קהילתי בהר חברון מערבית לעיר חברון. שייכת למועצה אזורית הר חברון והוקמה בידי תנועת משקי חירות-בית"ר. היישוב שוכן מדרום לכביש חוצה יהודה, על הר המשקיף מערבה לכיוון שפלת יהודה וערי המרכז, מעל אפיקו התלול של נחל גוברין, ולמרגלותיו נמצאים עין אל-פארעה וח'רבת אל-פארעה, המזוהה עם פִּרְעָתוֹן הנזכרת באזור זה ב.
ההתנחלות תלם שוכנת בסמוך.

==הקמת היישוב==
היישוב הוקם בתחילת 1982 כהיאחזות נח"ל "מצפה אמציה" על בסיס צו תפיסה של אדמות "לצרכים צבאיים".

החלטת הממשלה על הקמת יישוב אזרחי במקום התקבלה בספטמבר 1982 ואושררה בוועדת השרים להתיישבות בדצמבר 1982, זאת על בסיס חוות דעת של מנהלת המחלקה האזרחית בפרקליטות המדינה, פליאה אלבק, שניתן להכריז על הקרקעות במקום כ"אדמות מדינה".

שם היישוב נגזר משם העיר הקדומה אדורים, אשר נזכרת ברשימת ערי ממלכת יהודה שביצר המלך רחבעם, ואשר שמה נשמר בשם הכפר הערבי דוּרָא, המצוי מדרום-מזרח ליישוב.

==מאפייני היישוב==
אוכלוסייה: היישוב מונה כ-100 משפחות. הרכב האוכלוסייה מגוון וכולל דתיים וחילונים, משפחות ותיקות לצד זוגות צעירים.

מבני ציבור: שני גנים, מעון, ספריה, מכולת, חדר כושר, אזור תעשייה, בית כנסת, מועדון נוער, סניף בני עקיבא, מועדון קהילתי.

תעסוקה: אזור תעשייה אדורה. החל מ-1990 זכאים תושבי היישוב להנחה במס הכנסה.

תיירות: בקרבת היישוב נמצאים מעיינות תלם אדורה או "עין פארעה". מעיין שופע למרגלות היישוב אדורה ובאפיקו של נחל גוברין עילי. במקום שתי בריכות. מהמעיין יוצאות אמות מים קדומות לכיוון בית גוברין וכנראה שהמעיין שימש כספק המים המרכזי לשם בתקופה הרומית.

==אירועים ביטחוניים==
לאחר האינתיפאדה השנייה, ב-27 באפריל 2002 אירע ביישוב פיגוע, בו פרצו ליישוב שני מחבלים שהיו לבושים במדי צה"ל וחגרו אפודי מגן. בפיגוע נפצעו שבעה אנשים ונרצחו ארבעה תושבים.

בשנת 2003 הורשעו שני תושבי היישוב במכירת תחמושת לפלסטינים מחברון.

ב-12 בינואר 2024, בזמן מלחמת חרבות ברזל, פרצה דרך פרצה בגדר ליישוב חוליה של פלסטינים המזוהים עם חמאס אשר היו חמושים בנשק M-16, סכינים, בקבוקי תבערה וגרזן במטרה לבצע פיגוע טרור. חייל מילואים זיהה אותם והתריע על כך. המחבלים ירו לעברו ופצעו אותו קלות ברגלו. חיילי מילואים מגדוד 5060 חשו למיקומם וחיסלו את המחבלים, בתיאום מול כיתת הכוננות, כשהמחבלים לכודים בין הגדר ההיקפית לגדר התלתלית.

==ראו גם==
* אדורים
* הפיגוע באדורה

==קישורים חיצוניים==

* [https://www.hrhevron.co.il/8/ דף היישוב אדורה באתר המועצה אזורית הר חברון]
* 
* 
* אתר היישוב [http://www.adora.org.il/objDoc.asp?PID=538600&OID=684545 אדורה]

==הערות שוליים==

*
קטגוריה:יישובים שהוקמו ב-1982
קטגוריה:ישראל: יישובים קהילתיים
קטגוריה:היאחזויות נח"ל
קטגוריה:משקי חרות בית"ר
כלאב

כִּלְאָב (נקרא גם דָּנִיֵּאל) היה בנו השני של דוד המלך, בנה של אביגיל הכרמלית. הוא נולד בחברון, בתקופה בה מלך דוד בעיר.

==שמו==
בנו השני של דוד מוזכר בספר דברי הימים בשם דניאל, אך בספר שמואל הוא מוזכר בשם כלאב. בנוסף, בתרגום השבעים לפסוק בספר שמואל, הוא נקרא דלויה (Δαλουια).

בפשרו של ההבדל בין השמות דנו חכמים; בגמרא נאמר: 

פירוש מקובל אחר ניתן במדרש תנחומא: 
כלומר, גם לפי פירוש זה, דניאל הוא שמו האמיתי, וכלאב הוא כינויו: כאן, השם מרמז שהוא היה דומה מאוד לאביו.

==בסדר ירושת המלוכה==
על אף שכלאב קדם לאבשלום בסדר הירושה, הוא לא תבע לעצמו את המלוכה. המפרשים מציעים לכך שתי סיבות אפשריות: ייתכן שכלאב נפטר בגיל צעיר; לחלופין, אפשר שהוא לא היה ראוי למלוך מסיבה כלשהי.

יש הסוברים (הרב יעקב מדן והסופר מאיר שלו) שכלאב היה בנו של נבל ולכן לא נכלל בסדר הירושה.

הסופר אורי קציר מעלה ברומן ההיסטורי "כלאב" את האפשרות שכלאב ויתר על המלוכה בשל מיאוסו מהתככים ומהמאבקים בין בניו של דוד על ירושתו, ובחר לחיות בנפרד מחצר המלוכה תוך שהוא מתעד את המתרחש בה מנקודת מבט חיצונית (בדומה לקיסר הרומי קלאודיוס בספריו של רוברט גרייבס "אני, קלאודיוס" ו"קלאודיוס האל").

==כלאב במדרשי חז"ל==
על פי המדרש בתלמוד הבבלי, כלאב הוא אחד מארבעת האנשים שלא חטאו כל ימיהם ומתו רק בעטיו של נחש, לצד בנימין בן יעקב, עמרם אבי משה אהרן ומרים, וישי אבי דוד המלך. במסכת אבות נאמר כי כלאב יצא מהול, כלומר באופן ניסי נולד כבר נימול. באוצר המדרשים נאמר כי תשעה נכנסו בחייהם לגן עדן ולא טעמו טעם מיתה, ביניהם כלאב בן דוד. באוצר המדרשים נאמר גם כי בגן עדן שוכנים כל ראשי האומה ושם כלאב בן דוד עדיין חי.

== לקריאה נוספת ==
* אורי קציר, "כלאב", רומן היסטורי. 2021

==קישורים חיצוניים==
* הרב אמנון בזק, [https://www.etzion.org.il/he/פרקים-ב-ג-הקרב-על-הברכה-בגבעון-ב-בני-דוד-בחברון בני דוד בחברון], באתר ישיבת הר עציון

==הערות שוליים==

קטגוריה:בני דוד
קטגוריה:אישים בספר שמואל
קטגוריה:אישים שחיו באלף ה-2 לפנה"ס
קטגוריה:צדיקים שנכנסו בחייהם לגן עדן
כפר חושן

כְּפַר חוֹשֶׁן (ספְסוּפָה), הוא מושב במועצה האזורית מרום הגליל, כקילומטר וחצי צפונית למושב מירון, לצד כביש 89, המחבר בין נהריה לצפת.

שמו של המושב נקרא על שם העיירה סיפסיפה הנזכרת בתלמוד<ref></ref>, ששמה נשתמר, כנראה, בשם הכפר הערבי צפצאף שחרב במלחמת העצמאות ועל מקומו הוקם המושב. פירוש השם - אזור שפירותיו מאחרים להבשיל, או מהעובדה שבתקופת התלמוד גידלו והתפרנסו מעצי צפצפה. במהלך שנות התשעים מותג היישוב באופן רשמי בשם "כפר חושן", וזאת לאחר שהשם ספסופה נלקח מהכפר הערבי ששכן בעבורו, ואנשי המושב רצו בשם עברי, לבסוף נבחר שם זה.

== היסטוריה ==
המושב נוסד בפברואר 1949, בידי עולים מבולגריה שעלו לישראל זמן קצר קודם לכן, ובסיוע תנועת המושבים. בתחילת אוקטובר 1949 דווח על 60 משפחות מעולי הונגריה ובולגריה. בסוף 1949 התפתח במושב סכסוך בין קומוניסטים ללא קומוניסטים, בעקבותיו הועברו הלא קומוניסטים למסמיה. לאחר מספר חודשים התפתח עימות בין הנשארים, מחנה אחד של אלו שנשארו נאמנים למק"י ומחנה שני שפרש מהקומוניזם. המחנות התפצלו לשני יישובים נפרדים. ביישוב הקומוניסטי נשארו לקראת סוף 1950 שלוש משפחות והסוכנות הביאה לאתר הריק משפחות של עולים מיהדות תימן.

רוב התושבים ממוצא תימני עזבו עד תחילת 1952. המתיישבים העלו תלונות שונות על המוסדות המיישבים, ואלו התלוננו שהמתיישבים העדיפו עבודות חוץ והזניחו את המטע שניתן להם. בסוף שנת 1954 עזבו אחרוני התימנים את ספסופה. החל מסוף 1954 התיישבו במקום עולים ממרוקו ומתוניס שהתפרנסו מעבודות הכשרת דרכים וקרקע עבור הקרן הקיימת וקיבלו חלקות של 2-6 דונם לגידול טבק, חלקות ליד הבית לגידול ירקות ואחריות על המטעים הנטושים של הערבים וכרם שניטע על ידיהם ועל ידי התימנים שעזבו. בסוף 1961 חובר המושב לרשת החשמל הארצית.

ילדי היישוב לומדים בבתי ספר חיצוניים: יסודי – "נוף הרים" בסאסא, חמ"ד במירון ובתי ספר חרדים בצפת, תיכון – "אנה פרנק" בסאסא, "אמי"ת" בצפת ובפנימיות מחוץ לאזור.

התושבים עוסקים בענפי חקלאות ותיירות. במושב שוכן יקב הבוטיק המשפחתי לוריא.

==קישורים חיצוניים==

* [http://www.tmoshavim.org.il/index.aspx?id=4456&itemID=5413 מושב ספסופה] באתר תנועת המושבים
==הערות שוליים==

קטגוריה:יישובים שהוקמו ב-1949
קטגוריה:מושבי תנועת המושבים
קטגוריה:מושבים
קטגוריה:הגליל העליון: יישובים
*
עדה (דמות מקראית)

כד}}}}
עָדָה היא דמות מקראית המופיעה ב, אשתו של למך בן מתושאל ואמם של יבל ויובל.<ref name=":0">ראו אנציקלופדיה מקראית כרך ו</ref> 

למך שר לנשותיו, עדה וצִלָּה: "עדה וצלה שמען קולי, נשי למך, האזנה אמרתי: כי איש הרגתי לפצעי, וילד לחבורתי. כי שבעתיים יוקם קין, ולמך, שבעים ושבעה" ().

רש"י, בעקבות בראשית רבה, מסביר מדוע היו ללמך שתי נשים: "כך היה דרכן של דור המבול, אחת לפריה ורבייה ואחת לתשמיש. זו שהיא לתשמיש משקה כוס של עקרין כדי שתעקר ומקושטת ככלה ומאכילה מעדנים, וחברתה נזופה ואבלה כאלמנה". על עדה מוסיף רש"י: "היא של פריה ורבייה, ועל שם שמגונה עליו ומוסרת מאצלו. עדה תרגום של סורה".

עם זאת, גם לצלה נולדו שני ילדים, תובל קין ונעמה.

פירוש השם עדה הוא עדי, תכשיט.<ref name=":0" />

==קישורים חיצוניים==

* 
* 

==הערות שוליים==

קטגוריה:אישים בפרשת בראשית
קטגוריה:נשים בתורה
en:List of minor biblical figures#Adah
הווארד הוקס

הווארד הוקס (באנגלית: Howard Winchester Hawks; 30 במאי 1896 – 26 בדצמבר 1977) היה במאי קולנוע, תסריטאי ומפיק אמריקאי.

==ביוגרפיה==
הוקס נולד במדינת אינדיאנה שבארצות הברית. בצעירותו התחרה הוקס כנהג מרוצי מכוניות. במהלך מלחמת העולם הראשונה שירת כטייס בצבא ארצות הברית, ועם סיום המלחמה החל הוקס לעבוד בהוליווד בעבודות מזדמנות. בשנת 1926 הוא מכר את התסריט הראשון שלו, "הדרך לתהילה", לאולפני פוקס. הוקס גם ביים את הסרט ובכך התחיל את הקריירה שלו כבמאי.

הוקס עבד כשנתיים בפוקס, עד לפרישתו בשנת 1929. משנה זו הוא הפך לבמאי עצמאי, ללא חוזה מחייב עם שום אולפן, סידור שבו המשיך לדבוק עד סוף ימיו.

בהמשך הקריירה שלו ביים הוקס מספר רב של סרטים רבים, שרבים מהם הוא גם כתב והפיק בעצמו. סרטו של הוקס זכו להצלחה רבה בתקופתם, ולרוב הוא נהנה מביקורת נלהבת. סוד הצלחתו של הוקס היה כנראה טמון בשימוש שעשה בתסריטאים מיומנים כגון בן הכט וויליאם פוקנר, יחד עם החופש האמנותי שנהנה ממנו בדרך כלל כבמאי עצמאי, שני יתרונות שהעניקו לרוב סרטיו איכות גבוהה לדעת מבקרי וצופי התקופה.

בשנת 1975 זכה הוקס בפרס אוסקר לשם כבוד.

הוקס מת בשנת 1977 בפאלם ספרינגס שבקליפורניה.

==סרטיו==

==טריווה==
את הרעיון להפקת הסרט "להחזיק ולאבד" קיבל הוקס מהתערבות עם הסופר ארנסט המינגוויי. הוקס התרברב בפני המינגוויי שהוא יוכל ליצור סרט טוב מהספר הגרוע ביותר שהמינגווי כתב. המינגוויי התערב איתו על כך שלא יוכל להפיק סרט מיצירתו "להחזיק ולאבד". הסרט זכה להצלחה רבה.

==לקריאה נוספת==
* עפר שלח, לקסיקון קולנוע, כרך ב, הוצאת הקיבוץ המאוחד, תל אביב, 1990.

==קישורים חיצוניים==

* 
* 

קטגוריה:במאי קולנוע אמריקאים
קטגוריה:במאי ראינוע
קטגוריה:מפיקי קולנוע אמריקאים
קטגוריה:תסריטאי קולנוע אמריקאים
קטגוריה:אישים שהונצחו בשדרת הכוכבים של הוליווד: קולנוע
קטגוריה:בוגרי אוניברסיטת קורנל
קטגוריה:אמריקאים שנולדו ב-1896
קטגוריה:אמריקאים שנפטרו ב-1977
דביר

דביר הוא שם עברי, המשמש כשם פרטי (בעיקר לגברים) וכשם משפחה. מקור השם בתנ"ך, כשם נוסף לקודש הקודשים.

קטגוריה:שמות משפחה עבריים
קטגוריה:שמות פרטיים עבריים לגברים
קוראם נוביס

צו קוראם נוביס (בלטינית: Coram Nobis שמשמעו "בפנינו") הוא צו בבקשה לעיון חוזר בהחלטה קודמת של בית המשפט, כסעד מן היושר בפני בית משפט של יושר, כדי לתקן טעות שנפלה בבסיס ההחלטה הקודמת, ועל מנת להביא להגשמת הצדק, בהיעדר דרך אחרת לקבל סעד מלפני בית המשפט.

==שימוש==
בקשה זו מוגשת על ידי אדם אשר מיצה את כל הזכויות הדיוניות שיש לו, ועבר את כל ערכאות הערעור, וכעת מבקש מבית המשפט לברר את עניינו מחדש כדי למנוע עיוות דין.

לא ניתן לפנות לבית המשפט בבקשה זו כאשר יש סעד אחר בפני בית המשפט העומד בפני הפונה.

===במשפט הישראלי===
במשפט הישראלי ההליך המקביל לסעד זה מוסדר בחוק הפלילי, ומתקיים מכוח הלכה של בית המשפט העליון בהליכים אחרים.

בפלילים, קיימת אפשרות של משפט חוזר, בתנאים שנקבעו בחוק ובעילות שנקבעו בחוק. בעבר היו המבחנים לכך נוקשים מאוד, והיו מוגבלים לשימוש בעדות שקר או בראיה מזויפת, אולם לאחרונה הוגמש המבחן. כאמור, עניינים אלו מוסדרים בחוק של הכנסת.

בהליכים אחרים, ניתן להגיש תובענה לביטול פסק דין שהושג במרמה (ראיה מזויפת וכיוצא בזה). לפני מספר שנים הוחלט באופן תקדימי, שניתן להגיש תובענה לביטול פסק דין שניתן כתוצאה מאובדן ראיה חשובה, שבעל הדין המפסיד לא יכול להשיגה בשום אופן (באותו מקרה נעלם תיק במשרד האפוטרופוס הכללי). שני אלו הם מקרים נדירים ביותר. כאמור, עניינים אלו מוסדרים בהלכות של בית המשפט העליון, ולא בחוקי הכנסת (הגם שנמצא להם רמז בסעיף 24(10) לחוק הבוררות).

==דוגמאות==
דוגמה לבקשת סעד מסוג זה היא פנייתו של פרד קורמאטסו בשנת 1983 לבית המשפט העליון של ארצות הברית, בבקשה להפוך את ההחלטה הקודמת של בית המשפט העליון בפסק דין קורמאטסו נגד ארצות הברית משנת 1944. בית המשפט הפדרלי המחוזי במחוז הצפוני של קליפורניה העניק סעד זה לקורמאטסו וביטל את החלטת בית המשפט העליון מטעמים של צדק.

==ראו גם==
* סעד מן הצדק

קטגוריה:סדר דין אזרחי
קטגוריה:סדר דין פלילי
קטגוריה:לטינית: מונחים משפטיים
אמה גרין

אליפות העולם באתלטיקה, מוסקבה 2013]]
אמה גרין טרגרו (בשוודית: Emma Green Tregaro, נולדה ב-8 בדצמבר 1984 בברגסיון שבשוודיה) היא אתלטית שוודית. שמתחרה בקפיצה לגובה.

ההישג הגדול ביותר של גרין הוא זכייתה במדליית ארד באליפות העולם שנערכה ב-2005 בהלסינקי ובה גם שברה את שיאה האישי (1.96 מטר). ב-20 באוגוסט 2005 באליפות שוודיה שברה את שיאה האישי והעמידה אותו על 1.97 מטר.

== חייה האישיים ==
גרין טרגרו נישאה למאמנה יאניק טרגרו במרץ 2011, המאמן גם את אלופת העולם בקפיצה לגובה קייסה ברגקוויסט וקופץ המשולשת אלוף אולימפי ואלוף עולם כריסטיאן אולסון.

ב-אוגוסט 2013 כתומכת של קהילת הלהט"ב, צבעה גרין-טרגרו את ציפורני ידיה בצבעי דגל הגאווה, במהלך תחרות הקפיצה לגובה באליפות העולם שנערכה במוסקבה, כאות הזדהות עם קהילת הלהט"ב הסובלת ברוסיה. בעקבות כך, מתחה הקופצת במוט, שיאנית העולם האלופה האולימפית ואלופת העולם ילנה איסינבייבה מרוסיה ביקורת פומבית ואמרה כי: "אנחנו ברוסיה שונים ככל הנראה ממדינות אחרות. אנחנו אנשים נורמלים, סטנדרטיים. אנחנו חיים בנים עם בנות". על דבריה אלו קיבלה איסינבייבה ביקורת נוקבת מקרב ספורטאי העילית בעולם, בהם האתלטים אלופים אולימפיים מייקל ג'ונסון מארצות הברית ודניס לואיס מבריטניה וסגן אלוף העולם ניק סימונדס מארצות הברית שהקדיש את מדליית זהב בה זכה לקהילה הגאה.

==תארים בהם זכתה==
* מדליית ארד בקפיצה לגובה באליפות העולם ב-2005
* מדליית כסף בקפיצה לגובה באליפות אירופה עד גיל 23 ב-2005
* מדליית ארד בקפיצה לגובה באליפות אירופה לנוער ב-2003

==קישורים חיצוניים==

* 

== הערות שוליים ==

קטגוריה:קצרמר שוודים

קטגוריה:קופצים לגובה שוודים
קטגוריה:שוודיות שנולדו ב-1984
קטגוריה:שוודים שנולדו ב-1984
מנהגי אבות ברומא העתיקה

מנהגי אבות ברומא העתיקה (בלטינית: Mos Maiorum) הם סדרת מנהגים חברתיים שרווחו במעמדות הגבוהים של רומא העתיקה בתקופת הרפובליקה והקיסרות והיוו ציוני דרך לסגולה הטובה בנפרד מהחוק הכתוב<ref></ref>.

את מנהגי האבות אפשר לכנותו גם קוד הנוביליטאס. הנוביליטאס מציגה את ערכיה כאידיאל הטבוע בתוכה. לפי התפיסה של מנהגי אבות ברומא העתיקה היסטוריה ומסורת משתלבות זו בזו משלוש סיבות: הראשונה - לימוד עיקרי המוסר מהאבות הקדומים ובמיוחד מסיפורי גבורה. השנייה - כאשר מעמד הפלבאים תפסו כמעט את כל עמדות השלטון ודחקו את רגלי הפטריצים, נותרו מנהגי האבות נוצר איום עליהם בגלל המעמד החדש של נובליטס מעמד גבוה של האליטה החדשה של פלבאים והפוליטיקה שלהם עד לימי האימפריה הנוצרית<ref></ref>. השלישית - המשפחה עדיפה על היחיד, היא מעניקה תדמית וגאווה. מנהגי אבות לא רק צוינו כמיהה לעבר השמרני אלא גם מסתתרים בהם הערכים הבאים: (בלטינית)

Virtus, Dignitas, Honestas, Officium, beneficia, Gloria, Libertas, concordia (דבקות וחובה לציית לאל, הדימוי של הרומי האידיאלי והשירות שלו לארצו, כוח, יכולת, משאבים, זכויות יתר של חיילים, ועוד)

==== ערכים ====
Virtus במובן של Vir אדם בעל תכונות טובות אשר מתבטאות בעיקר בעת מלחמה. ה-Virtus - מקושר לגבורה ואומץ אך גם צדק ויושר. תחבולות והפרת הבטחות הן אסורות לפי ערכים אלה. האלה פידס אלת האמון, הנאמנות ותום הלב, מדגימה את ערך ה-Virtus, כלומר אמון הוא אחד מבסיסיו של ה־Virtus.
:הסבר נוסף ל'וירטוס' (Virtus) הוא של סלוסטיוס (Virtus Paucorum Civium egrgia)
:סלוסטיוס מפרש את 'וירטוס' כמרץ, עוז רוח, יכולת וכישרון.
:החברה הרומית רגילה הייתה בקבלת סמכות, בין אם בתור ראש בית המשפחה (paterfamilias) ובין של הבית (domi) או של המפקד (imperator) במלחמה. החל במאה הרביעית לפנה"ס, כאשר ניהול מלחמה הפך לגורם בעל חשיבות עליונה במערכת הערכים הרומית. במלחמה הציות למפקד לא אפשר לקרוא עליו תיגר, וכך גם הציות בשפה שבה נידונו סוגיות פוליטיות מבית. הסמכות בשיח הפוליטי הגיעה מה-virtus של הדובר, סגולתו הטובה שזכה בה בזכות גדולת מעשיו שלו או של אבותיו או שנקנתה לו בזכות מסורת אבותיו, mos maiorum, אשר הדובר שאב ממנה את התקדימים (exempla) שתמכו בהנמקותיו<ref></ref><ref></ref>.
(חסר ציטוט)
*דיגניטאס (Dignitas) פירושו כבוד אך במובן צבאי פוליטי, או במעמד פוליטי שהוא מעמד ציבורי מיוחד.
*Gloria פירושה תהילה אשר בה ניתן לזכות לאחר הישגים גדולים.
*Honestas - פירושו יושר, הגינות.
*ליברטאס (Libertas) - חירות, אך כפי שהבינו אותו אנשי הנוביליטאס, היינו, זכותם של אלה לשלוט במדינה מבלי להיות כפופים לשליט יחיד אוטוקרטי. בתקופת הקיסרות הנוביליטאס השלימו עם כפיפותם לקיסר ומושג הליברטאס הפך לדרישה לחופש דיבור כדי שתיווצר מראית עין של חירות.
*Officiis מהווה ארבעה פירושים הלקוחים מהפילוסופיה היוונית המפורשים באותה תקופה כחוכמה אשר כוללת צדק.
* קונקורדיה (Concordia) - משמעות המושג שעל כל הגורמים במדינה להתנהל בהרמוניה ובהסכמה תוך הימנעות ממחלוקות.

==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:החברה הרומית
כוכבית

כוכבית (*) היא סימן כתב השואב את שמו מצורתו ככוכב קטן.

ראשית השימוש בכוכבית מתוארך לימי הביניים, לצורך סימון תאריכי לידה בעת שרטוט עצי המשפחה של משפחות האצולה הפיאודלית. הצורה המקורית הייתה של כוכב בן שש זרועות, כל זרוע כזיז הבולט מן המרכז.

הסימן הופיע בצורתו זו ברוב מכונות הכתיבה והמדפסות, ואולם מכונות אחדות התקשו לתאר את כל שש הזרועות בנפרד וכך גרמו לכוכבית להיראות ככתם דיו קטן וחסר משמעות. לכן, מערכות רבות משתמשות בכוכבית בת חמש זרועות, אשר כונתה "הכוכב הערבי" ולה תו יוניקוד משלה (&#x066D;).

== שימושים ==

=== כסימן טקסטואלי ===
בטקסט כתוב, הכוכבית מסמלת הערת שוליים או כל הערה חשובה אחרת שלא נמצא לה מקום בטקסט הראשי. כך, לדוגמה, פרסומאים רבים מפרסמים מודעות שבהן מופיעה כוכבית קטנה לצד משפט מסוים, על מנת לסמן לקורא כי ישנן הערות-אגב או מגבלות כלשהן המצוינות בתחתית העמוד. כאשר יש יותר מהערה אחת בעמוד, מקובל להשתמש במספר עולה של כוכביות לסימון ההערות השונות. כלומר, ההערה הראשונה תסומן ב־*, השנייה ב־**, וכן הלאה.

בטקסט אלקטרוני ללא עיצוב, למשל בהודעות דואר אלקטרוני, הכוכבית משמשת להדגשת טקסט מסוים:
: <tt>*כך למשל*</tt>

כמו כן, משמשת הכוכבית כתחליף לתבליט (bullet) כאשר הטקסט מכיל רשימות (ללא מספור).

הכוכבית משמשת לצנזור מילים גסות.

==== במרשתת ====
בעידן האינטרנט של היום, נהוג להשתמש בכוכבית בפורומים, צ'אטים, קבוצות דיון ותוכנות מסרים מיידיים, על מנת לציין כי חלה טעות כתיב בהודעתו הקודמת של הכותב.

=== בבלשנות ===
בבלשנות היסטורית, כוכבית בסמוך למלה מסוימת מציינת שהמלה היא של צורת מילה קדומה יותר, שאיננה מתועדת.<ref>ראו למשל:;</ref>

בבלשנות תאורטית, ובמיוחד בתחביר, כוכבית בסמוך למילה או פסקה מציינת שקיימת בה טעות דקדוקית.

=== במדעי המחשב והמתמטיקה ===
הכוכבית משמשת לעיתים כתחליף לסימן הכפל במתמטיקה, שכן במחשבים, מחשבונים, מערכות הפעלה, תוכנות ומקלדות של היום, אין מקש כפל זמין על מקלדת פשוטה (מלבד האות הדומה ל־X בלועזית). ניתן כיום להשתמש בתו יוניקוד (×), אך אין הוא בהישג ידו של המשתמש הממוצע. לכוכבית מספר שימושים נוספים במתמטיקה. הכוכבית מציינת קונבולוציה בין שתי פונקציות, בגאומטריה דיפרנציאלית, באנליזה פונקציונלית, ובאלגברה ליניארית לציון מרחב דואלי של מרחב ווקטורי שיסומן ב-<math>\ V^* </math> ולעיתים, בעיקר בהקשרים פיזיקליים, הסימון <math>\ z^* </math> מסמן את הצמוד המרוכב של המספר המרוכב <math>\ z </math>.

בלוגיקה מתמטית ומדעי המחשב, משמשת כוכבית לכתיב מתמטי של כוכב קלין.

במערכות הפעלה רבות משמשת הכוכבית כתַּו-כֹּל (wildcard), דהיינו מחליפה מחרוזת כלשהי בשמו של קובץ או מחיצה.
למשל ב Unix, הפקודה

תציג את כל הקבצים שמתחילים ב-a ומסתיימים ב-b.

בשפות מחשב שונות, כגון פסקל, משתמשים בכוכבית לציון הערה פנימית של התוכניתן. במדיה־וויקי יש לכוכבית שימוש מיוחד – היא משמשת ליצירת תבליטים (פתיח למשפט או סעיף הנראה כצורה גרפית). בשפות C ו- ++C משמשת הכוכבית לציון מצביע לכתובת בזיכרון.

בשפות אחרות, כגון Visual Basic, הכוכבית משמשת לייצוג רצף תווים כלשהו. בשאילתות בשפת SQL שמור לכוכבית שימוש אחר: כתיב מקוצר לשליפת הערכים מכל העמודות הקיימות בטבלה.

==קישורים חיצוניים==

* 

== הערות שוליים ==

קטגוריה:סימני כתב
סלסטיט

סלסטיט (או סטרונציום גופרתי), הוא מינרל שנוסחתו SrSO<sub>4</sub> הידוע גם בשם "סלסטין".
סלסטיט מופיע בטבע כגביש וכגוש סיבי דחוס ובדרך כלל נמצא בסלעי משקע. מופיע לעיתים קרובות בסביבת גבס, הליט וסידן גופרתי (CaSO<sub>4</sub>).

סלסטיט נמצא במקומות רבים בעולם ונכרה בעיקר בכמויות קטנות, משום שהביקוש למינרל זה נמוך. אחוז המרכיבים משתנה ממקור למקור, במדגסקר לדוגמה נמצאו גבישים כחלחלים.

בעבר הייתה בריטניה היצרנית המובילה בעולם של סלסטיט וסיפקה כ-90% מהצריכה העולמית. מקור הסלסטיט של בריטניה היה מרבץ גדול במחוז גלוסטרשייר. בזמן מלחמת העולם השנייה, השתבשה פעולת האוניות מבריטניה לארצות הברית ונדרשו מקורות סלסטיט חדשים. במקסיקו נמצא מרבץ סלסטיט חדש, שתכולת הבריום שלו הייתה גבוהה לעומת תכולת הבריום בסלסטיט הבריטי.

מרבצים נוספים של סלסטיט נמצאו בטורקיה, ארצות הברית, ספרד, איראן, אלג'יריה, פקיסטן, ארגנטינה ועוד.

סלסיט מ[[מדגסקר]]

==קישורים חיצוניים==

* 

קטגוריה:מינרלים סולפטיים
קטגוריה:מינרלים
שארל השמיני, מלך צרפת

שארל השמיני "החביב" (בצרפתית: Charles VIII l'Affable; 30 ביוני 1470 – 7 באפריל 1498), בן לשושלת ולואה, היה מלך צרפת מ־1483 עד 1498.

==ביוגרפיה==
שארל היה בנו היחיד של המלך לואי האחד עשר, ועלה לשלטון אחרי מות אביו ב־30 באוגוסט 1483. היות שהיה בן 13 בלבד, מלכה כעוצרת בשמו אחותו, אן, נסיכת בורבון. בדצמבר 1491 נשא שארל לאישה את הדוכסית אן מברטאן שהייתה בת 15, על מנת לקבל את חבל ברטאן כנחלה של מלך צרפת.

לשארל השמיני היו תביעות לכתר ממלכת נאפולי (שכללה את העיר נאפולי באיטליה ואת האי סיציליה) כירושה מסבתו מארי מאנז'ו, שהייתה בתם של לואיג'י השני, מלך נאפולי ושל יולנדה מאראגון. ב-1489, האפיפיור אינוקנטיוס השמיני, שהיה מסוכסך עם פרננדו הראשון, מלך נאפולי, הציע לשארל השמיני את כתר ממלכת נאפולי. עם מות פרננדו הראשון (25 בינואר 1494) שארל השמיני הכריז על עצמו כמלך נאפולי וירושלים. לודוביקו ספורצה, דוכס מילאנו שחשש מאלפונסו השני, מלך נאפולי (יורשו של פרננדו הראשון), קרא לשארל השמיני לפלוש עם צבאו לאיטליה ולכבוש את נאפולי. (הייתה זו תחילתן של המלחמות האיטלקיות שבהן היו מעורבים גם מלכי צרפת הבאים, לואי השנים עשר ופרנסואה הראשון).

כדי להבטיח את צרפת מפלישה בהיעדרו, חתם שארל השמיני על הסכמים עם אראגון, אוסטריה ואנגליה. הוא הקדיש כספים רבים כדי להקים צבא גדול, כלי מצור ותותחים. שארל אסף את צבאו בעיר ליון שבצרפת ויצא למסעו באיטליה במרץ 1494. הוא עבר עם חיל הרגלים שלו ועם פרשיו דרך כל איטליה. בנובמבר נכנס לפירנצה ובדצמבר לרומא ללא כל התנגדות. ב-22 בפברואר 1495 הגיע לנאפולי, גירש את אלפונסו השני והכתיר את עצמו למלך נאפולי.

אך לואי השני, דוכס אורליאן (לואי השנים עשר, מלך צרפת לעתיד), שהיה נינו של ג'אן גָלֵאָצוֹ הראשון, דוכס מילאנו ונכדה של ולנטינה ויסקונטי (בתו של ג'אן גלאצו) פלש אף הוא עם צבאו לאיטליה במטרה לכבוש את מילאנו. לודוביקו ספורצה התחרט עד מהרה על כך שהזמין את הצרפתים לאיטליה והצטרף לליגה של ונציה שבה לקחו חלק במלחמה נגד הצרפתים פרננדו השני, מלך אראגון, מקסימיליאן הראשון, קיסר האימפריה הרומית הקדושה והאפיפיור אלכסנדר השישי.

ב־6 ביולי 1495 התחולל קרב פורנובו (באזור העיר פארמה באיטליה). היה זה הקרב החשוב הראשון במסגרת המלחמות האיטלקיות. כוחות הליגה של ונציה גברו על אלה של שארל השמיני, אבל במחיר של כ־2,000 הרוגים לעומת כ־1,200. בקרב זה איבד שארל השמיני כמעט את כל השלל שלקח במערכה באיטליה, ועד אוקטובר של אותה שנה הוא שב לפריז. בשנים שלאחר מכן הוא ניסה לשקם את צבאו, אך נקלע לחובות כבדים בשל מעורבותו הצבאית באיטליה.

שארל השמיני מת ב־7 באפריל 1498 כתוצאה מתאונה בטירת אמבואז שבה נולד (על גדותיו של נהר הלואר בצרפת). היות שכל ילדיו מתו בינקותם ולא היה לו בן שיוכל לרשתו, ירש בן דודו לואי את הכתר והוכתר כלואי השנים עשר.

==משפחתו==
מנישואיו לאן מברטאן נולדו לשארל ארבעה ילדים:
* שארל־אורלנד (1492–1495)
* שארל (1496)
* פרנסואה (1497–1498)
* אן (1498)

==אילן יוחסין==

==קישורים חיצוניים==

* 
* 
* 

קטגוריה:בית ולואה
קטגוריה:נפטרים מפגיעת ראש
קטגוריה:צרפתים במאה ה-15
קטגוריה:מלכי צרפת מהמאה ה-15
קטגוריה:ילידי 1470
קטגוריה:נפטרים ב-1498
ז'ילבה

ז'ילָבָה (ברומנית: Jilava) הוא כפר במחוז אילפוב ברומניה סמוך לבירת המדינה, בוקרשט.

הכפר התפרסם בזכות בית הכלא הנמצא בו, אשר הוסב לכך ממבצר שנבנה במקום זה על ידי מלך רומניה קרול הראשון, וייעודו הגנה על בוקרשט.

ב-25 בנובמבר 1940 נערך בבית הכלא בימי המשטר אנטונסקו-סימה "טבח ז'ילבה" שבו נרצחו על ידי הלגיונרים 64 אסירים פוליטיים, פוליטיקאים בכירים ואנשי ז'נדרמריה, כתגמול על רציחתם של מנהיגי לגיונרים בימי שלטונו של המלך קרול השני.
בשנת 1941 הוצאו להורג בכלא חברי קבוצת פרנצ'יסק פאנט - פעילים קומוניסטים שפעלו נגד השלטון הפרו-נאצי. בכלא זה ביוני 1946, אחרי תום מלחמת העולם השנייה, הוצאו להורג יון אנטונסקו ועוד מספר פושעים משתפי פעולה עם הנאצים לרבות קונסטנטין זמפיר וסיליו. 
הוצאתו להורג של [[יון אנטונסקו בכלא שבתחומי היישוב]]

==קישורים חיצוניים==

* 

קטגוריה:רומניה: היסטוריה
קטגוריה:רומניה: עיירות
הייקה דרקסלר

הייקה דרקסלר (בגרמנית: Heike Drechsler; נולדה ב-16 בדצמבר 1964) היא אתלטית עבר ממזרח גרמניה וגרמניה. היא פעמיים אלופה אולימפית (ברצלונה 1992 וסידני 2000), פעמיים אלופת עולם (הלסינקי 1983 ושטוטגרט 1993) ושיאנית עולם בקפיצה לרוחק. היא שיאנית העולם הנוכחית (נכון ל-2024) בקפיצה לרוחק באולם (7.37 מטר), שיא שלא נשבר מאז 1988. התמחתה גם בריצות קצרות ונחשבת לאחת מהקופצות למרחק הטובות בכל הזמנים.

== ביוגרפיה ==
דרקסלר נולדה בעיר גרה שבגרמניה המזרחית בשם הייקה גבריאלה דאוטה. נישאה לאנדראס דרקסלר ולזוג נולד ב-1989 בן. כיום חיה בקרלסרוהה יחד עם בן זוגה האתלט הצרפתי אלאן בלונדל.

===מדליות אולימפיות===
*באולימפיאדת סיאול (1988) זכתה במדליית כסף בקפיצה למרחק ובשתי מדליות ארד בריצות ל-100 ול-200 מטר.
*באולימפיאדת ברצלונה (1992) זכתה במדליית זהב בקפיצה למרחק.
*באולימפיאדת סידני (2000) זכתה במדליית זהב בקפיצה למרחק.

===מדליות באליפות העולם באתלטיקה===
*בהיותה בת 18, זכתה במדליית זהב בקפיצה לרוחק באליפות העולם הראשונה באתלטיקה שנערכה בהלסינקי ב-1983.
*מדליית כסף ב-1987 בריצת 100 מטר ומדליית ארד בקפיצה למרחק.
*מדליית כסף ב-1991 בקפיצה למרחק ומדליית ארד בריצת שליחות 4x100 מטר.
*באליפות העולם באתלטיקה שנערכה בשטוטגרט ב-1993 זכתה במדליית הזהב בקפיצה לרוחק.

== שיאים אישיים ==
שיאה האישי בקפיצה למרחק עומד על 7.48 מטר (1992) (כמו כן, קבעה ב-1998 הישג שיא של 7.63 מטר אשר נפסל עקב רוח גב של 2.1 מטר לשנייה). היא מחזיקה בשיא העולם (2017) בקפיצה למרחק באולם בתוצאה 7.37 מטר. היא התחרתה גם בקרב שבע והישג השיא שלה הוא 6,741 נקודות. שיאה האישי בריצה ל-200 מטר הוא 21.71, אותו קבעה פעמיים ב-1986.

על הקריירה המפוארת של דרקסלר מעיבה העובדה כי עד 1990, עת התמוטט המשטר הקומוניסטי במזרח גרמניה, היא הייתה חלק מתוכנית האתלטיקה המזרח גרמנית, שהיום ידוע כי נעשה בה שימוש קבוע בחומרים אסורים ואשר הביאה לקביעת השגי שיא על ידי האתלטיות המזרח גרמניות שחלקם לא נשברו עד היום. מאידך, חלק גדול מהשגי השיא של דרקסלר הושגו בשנות ה-90 ויש להניח כי הושגו בצורה כשרה.

== ראו גם ==
* (ויקיפדיה באנגלית)
* (ויקיפדיה באנגלית)

==קישורים חיצוניים==

* 

הייקה דרקסלר (1984)

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:מדליסטים אולימפיים מזרח גרמנים
קטגוריה:אצניות גרמניות
קטגוריה:אצניות מזרח גרמניות
קטגוריה:קופצות לרוחק גרמניות
קטגוריה:אלופות עולם באתלטיקה
קטגוריה:אתלטיות באולימפיאדת סיאול (1988)
קטגוריה:אתלטיות באולימפיאדת ברצלונה (1992)
קטגוריה:אתלטיות באולימפיאדת אטלנטה (1996)
קטגוריה:אתלטיות באולימפיאדת סידני (2000)
קטגוריה:אלופים אולימפיים גרמנים: אתלטיקה
קטגוריה:אלופות אולימפיות מגרמניה
קטגוריה:שיאניות עולם מזרח גרמניות: אתלטיקה
קטגוריה:זוכות מדליית כסף אולימפית ממזרח גרמניה
קטגוריה:זוכות מדליית ארד אולימפית ממזרח גרמניה
קטגוריה:אלופות אולימפיות: קפיצה לרוחק
קטגוריה:גרמניות שנולדו ב-1964
קטגוריה:גרמנים שנולדו ב-1964
אבי סטרול

אבי סְטרוּל (נולד ב-18 בספטמבר 1980) הוא כדורגלן עבר ישראלי ששיחק בעמדת הבלם. כיום הוא איש עסקים ויזם (בעיקר נדל"ן).

== קריירה ==
סטרול גדל במחלקת הנוער של מכבי תל אביב, ובשנת 1998 החל להשתלב בקבוצה הבוגרת של המועדון. במהלך עונת פתח סטרול בדרך כלל בהרכב הקבוצה בליגת העל ואף היה קפטן הקבוצה במשחקים רבים. בשנת 2006 הצטרף סטרול למכבי נתניה, ובמשך השנתיים שבהם שיחק בנתניה סיימה קבוצתו פעמיים במקום השני והגיעה למוקדמות גביע אופ"א.

ב-11 ביוני 2008 חתם סטרול בקבוצה הבלגית לוקרן והצטרף לעומר גולן. את שערו היחיד בקבוצה כבש בבעיטה מאמצע המגרש.

ב-26 ביוני 2010 חזר סטרול לישראל וחתם על חוזה לשנתיים בקבוצת נעוריו מכבי תל אביב. בעונת נפצע סטרול בדרבי פציעה קשה ונעדר לזמן ממושך של יותר מעונה שלמה והוא חזר לשחק במחזור האחרון של עונת נגד עירוני קריית שמונה ב-12 במאי 2012, כשעלה כמחליף בדקה ה-80. בעונה שלאחר מכן לא שותף במשחקי הליגה, אך היה חלק מסגל הקבוצה שזכתה באליפות.

ב-17 ביולי 2013 חתם סטרול בהפועל רמת השרון, ובתום העונה ירד עמה לליגה הלאומית ושיחק במדיה עונה נוספת. בקיץ 2015 עבר להפועל ראשון לציון מהליגה הלאומית, ושם שיחק עד שפרש ממשחק פעיל ב-2019.

לסטרול 15 הופעות בנבחרת ישראל. במשחק הבכורה שלו בנבחרת נכנס סטרול כמחליף בניצחון 0-5 על נבחרת לוקסמבורג, ובמשחקי מוקדמות מונדיאל 2010 הוא שותף בחמישה משחקים.

== תארים ==
;מכבי תל אביב
* אליפות: 2002/2003, 2012/2013
* גביע המדינה: 2000/2001, 2001/2002, 2004/2005
* גביע הטוטו: 1998/1999

== קישורים חיצוניים ==

== הערות שוליים ==

קטגוריה:כדורגלנים ישראלים
קטגוריה:בלמי כדורגל ישראלים
קטגוריה:כדורגלני נבחרת ישראל
קטגוריה:כדורגלני מכבי תל אביב
קטגוריה:כדורגלני מכבי נתניה
קטגוריה:כדורגלני לוקרן
קטגוריה:כדורגלני הפועל רמת השרון
קטגוריה:כדורגלני הפועל ראשון לציון
קטגוריה:כדורגלנים ישראלים בבלגיה
קטגוריה:תל אביב-יפו: כדורגלנים
קטגוריה:ישראלים שנולדו ב-1980
אבי יחיאל

אבי יחיאל (נולד ב-26 בספטמבר 1979) הוא כדורגלן עבר ישראלי ששיחק בעמדת הבלם והמגן.

==קריירה==
יחיאל גדל במחלקת הנוער של גדנ"ע יהודה וזכה איתה באליפות הנוער. בעונת 1998/1999 עבר לקבוצת הבוגרים של הפועל פתח תקווה וערך את הופעת הבכורה שלו מול קבוצת מכבי תל אביב. יחיאל שיחק בהפועל פתח תקווה שבע עונות וזכה בגביע הטוטו בעונת 2004/2005, שבסופה חתם במכבי תל אביב. במשחק הבכורה במכבי תל אביב במסגרת גביע הטוטו כבש את שער השוויון. בעונת 2007/2008 היה שחקן חשוב בקבוצה שהגיעה למקום השלישי. בעונה שלאחר מכן זכה עם הקבוצה בגביע הטוטו. בקיץ 2009, לאחר 4 שנים במכבי תל אביב, עבר יחיאל למכבי פתח תקווה. בקיץ 2010 עבר יחיאל לקבוצת הפועל באר שבע תחת הדרכתו של ניר קלינגר. יחיאל שיחק במועדון שתי עונות, שבסיומן פרש ממשחק פעיל.

ליחיאל ארבע הופעות בנבחרת ישראל בין 2005 ל-2007. בהופעת הבכורה שלו מול נבחרת נבחרת אירלנד, כבש את השער המצמק של ישראל במשחק שהסתיים בתיקו 2–2.

ב-4 באוגוסט 2012 הודיע על פרישה ממשחק ובאוקטובר הצטרף לצוות האימון במחלקת הנוער של מכבי תל אביב.

ביולי 2020 מונה למנכ"ל קבוצת הכדורגל של הפועל פתח תקווה. תחת ניהולו הקבוצה עלתה לליגת העל לאחר שמונה שנים. לאחר עונה אחת בלבד, הקבוצה ירדה חזרה אל הליגה הלאומית ובכך החליט יחיאל לסיים את תפקידו במועדון.

==תארים==
;הפועל פתח תקווה
* גביע הטוטו: 2004/2005
;מכבי תל אביב
* גביע הטוטו: 2008/2009

== חיים אישיים ==
באוקטובר 2012 נישא לעדי נוימן. והם הורים לשניים. בחודש מאי 2024 השניים התגרשו.

== קישורים חיצוניים ==

* [http://hpt.co.il/?ShowPlayer=AviYehiel עמוד השחקן], במוזיאון הפועל פתח-תקוה

==הערות שוליים==

קטגוריה:מנכ"לים ישראלים
קטגוריה:בלמי כדורגל ישראלים
קטגוריה:תל אביב-יפו: כדורגלנים
קטגוריה:כדורגלני גדנ"ע יהודה
קטגוריה:כדורגלני הפועל פתח תקווה
קטגוריה:כדורגלני מכבי תל אביב
קטגוריה:כדורגלני מכבי פתח תקווה
קטגוריה:כדורגלני הפועל באר שבע
קטגוריה:כדורגלני נבחרת ישראל
קטגוריה:ישראלים שנולדו ב-1979
תמיר כהן

תמיר כהן (נולד ב-4 במרץ 1984) הוא כדורגלן עבר ששיחק בעמדת הקשר האחורי ומאמן כדורגל ישראלי.

בנו של כדורגלן העבר אבי כהן.

== קריירה ==

כהן גדל במחלקת הנוער של מכבי תל אביב, ועם קבוצת הנוער של המועדון זכה בדאבל בעונת . את הופעת הבכורה בליגת העל ערך בנובמבר 2002, כשנכנס כמחליף בניצחון על בני יהודה תל אביב. בעונת זכה עם מכבי תל אביב באליפות המדינה, ובעונת הופיע במדיה בשלב הבתים של ליגת האלופות.

בינואר 2007 עבר כהן למכבי נתניה, לאחר שלא הצליח למצוא את מקומו במכבי תל אביב בתחילת עונת . תחילה נראה היה כי כהן הוא עוד שחקן מבטיח שלא מצליח לממש את הפוטנציאל הטמון בו בשל הירידה הגדולה ביכולתו, אך עם מעברו לנתניה השתפרה יכולתו ובשל כך זכה לזימון לנבחרת ישראל ולהצעות מקבוצות זרות.

ב-23 בדצמבר 2007 חתם כהן בקבוצת בולטון וונדררס מהפרמייר ליג באנגליה. בעונתו הראשונה במועדון הופיע בעשרה משחקים (בשלושה מתוכם עלה בהרכב), בהם כבש שער בודד ב-2 במרץ 2008. בעונת , עד תקופת חג המולד, לא שותף באף משחק. בינואר 2009 דורג כהן על ידי העיתון האנגלי הדיילי מירור במקום החמישי ברשימת ההעברות הגרועות ביותר שנעשו בליגה האנגלית בחלון ההעברות של ינואר.

את עונת פתח כהן עם שלושה שערים בחמישה משחקים, שבזכותם הוא הפך לשחקן הרכב קבוע בקבוצתו. ב-24 באפריל 2011 כבש את שער הניצחון מול ארסנל בדקה ה-90, הוריד את חולצתו וחשף מתחתיה חולצה נוספת עם תמונה של אביו, אבי כהן, שנהרג בתאונה 4 חודשים קודם לכן. עם סיום עונת הודיעה בולטון כי חוזהו של כהן לא יחודש.

באוגוסט 2011 חזר כהן לישראל וחתם כהן בקבוצת מכבי חיפה על חוזה לשלוש שנים תמורת 300 אלף אירו לעונה. הופעת הבכורה של כהן במדי הקבוצה הייתה ב-17 באוגוסט 2011, בסיבוב הפלייאוף של ליגת האלופות, במשחק נגד ראסינג גנק הבלגית באצטדיון רמת גן. ביוני 2013 שוחרר מהקבוצה.

לקראת עונת חתם כהן בהפועל רעננה, העולה החדשה לליגת העל, ומונה לקפטן הקבוצה. לאחר עונה אחת, בה כבש שלושה שערים ב-21 הופעות בליגה, שוחרר כהן מהמועדון, לא שיחק כלל בעונה שלאחר מכן ולמעשה פרש ממשחק פעיל.

===נבחרת ישראל===
לכהן 8 הופעות בנבחרת הצעירה של ישראל. הופעת הבכורה שלו בנבחרת הייתה בהפסד הנבחרת לקפריסין באפריל 2003. ב-13 באוקטובר 2007 ערך כהן את הופעת הבכורה שלו בנבחרת ישראל הבוגרת מול נבחרת קרואטיה.

===לאחר הפרישה===
בשנת 2018 מונה לעוזר מאמן שני בהפועל רעננה.

== קישורים חיצוניים ==

* [http://football.org.il/Leagues/Pages/PlayerDetails.aspx?PLAYER_ID=1764 עמוד השחקן] באתר ההתאחדות לכדורגל בישראל
* 

== הערות שוליים ==

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:כדורגלני נבחרת ישראל
קטגוריה:כדורגלני מכבי תל אביב
קטגוריה:כדורגלני מכבי נתניה
קטגוריה:כדורגלני מכבי חיפה
קטגוריה:כדורגלני הפועל רעננה
קטגוריה:כדורגלני בולטון וונדררס
קטגוריה:כדורגלנים ישראלים באנגליה
תמיר
קטגוריה:תל אביב-יפו: כדורגלנים
קטגוריה:ישראלים שנולדו ב-1984
צפניה

ספר צְפַנְיָה הוא הספר התשיעי באוסף ספרי הנבואות תרי עשר שבחלק הנביאים שבתנ"ך, ועל פי כותרתו הוא מורכב מנבואת צְפַנְיָה בֶּן-כּוּשִׁי (בן גדליה בן אמריה בן חזקיה), נביא לה' שפעל בממלכת יהודה בתקופת המלך יאשיהו בסוף המאה ה-7 לפני הספירה.

==הנביא צפניה==

צפניה אינו מוזכר בתנ"ך מחוץ לכותרת ספר צפניה, ולכן קשה ללמוד דבר על אישיותו. מנבואותיו נראה שהוא חי בירושלים, בירת יהודה. ישנם פרשנים המשערים שהייחוס המפורט של צפניה, ארבעה דורות לפניו, שהוא תופעה נדירה בספרי הנביאים, מעיד על כך שסב סבו "חזקיה", אינו אלא חזקיהו שהיה מלך יהודה כמאה שנים לפני כן, ולכן טרח הכתוב למנות את הייחוס עד אליו. על כך כתב רד"ק בפירושו: "יש אומרים כי 'חזקיה' זה - חזקיה מלך יהודה. ואפשר, אלא שאין בזה ראיה".

שני נביאים אחרים שעל פי התנ"ך ניבאו בירושלים בתקופת המלך יאשיהו הם ירמיהו הנביא וחולדה הנביאה. סביר להניח שגם נחום ניבא בתקופה זו.

השם צפניה הוא שם תאופורי מהשורש צ-פ-ן (שמשמעותו להניח דבר יקר במסתור לבל יאבד או ינזק) בתוספת מרכיב שם האלוהים. השם צפניהו נמצא על גבי חותם מתקופת מלכי יהודה ובמכתבי יב.

==ספר צפניה==
ספר צפניה הוא ספר קצר, בן שלושה פרקים בלבד, המתאר את "יום ה'", שבו יוענשו אותם האנשים שאינם נאמנים לה'. בנוסף ליהודה, יבוא חורבן על עמים נוספים, ובפרט: פלשת, עמון, מואב ואשור. בסופו של דבר ה' ישיב את שבות יהודה וכל העמים יכירו בה'. ככל הנראה מכוונת נבואה זו לעלייתה של האימפריה הכשדית (הבבלית), שעתידה להמיט הרס וחורבן על כל ממלכות האזור בעת כיבושה אותן.

ספר צפניה הוא התשיעי בקובץ התרי עשר. לדברי ראב"ע, "בעבור היות צפניה בימי יאשיהו, שֹמוּהוּ תשיעי, כי האחרים (הבאים אחריו) היו אחרי גלות בבל".

בדומה לנבואותיהם של יונה ונחום, נבואות צפניה צופות את חורבן האימפריה האשורית ובירתה נינוה. כמאה שנים קודם לצפניה, אימפריה זו החריבה את ממלכת ישראל והגלתה את תושביה, וכן היא החריבה את רוב ערי יהודה מלבד ירושלים. בשנת 612 לפני הספירה אכן נפלה נינוה בידי חילות בבל ומדי.

הרעיון של "יום ה'" כיום הדין לחוטאים מופיע גם בנבואותיהם של עמוס, ישעיהו ויואל.

בדומה לנביאים אחרים בזמנו, כמיכה וישעיהו, התרעם צפניה במיוחד על עשירי הארץ. הוא התנבא כי "גם-כספם גם-זהבם לא-יוכל להצילם",<ref name=":0">ספר צפניה, פרק א', פסוק י"ב</ref> והוסיף כי - "וְהָיָה, בְּיוֹם זֶבַח ה', וּפָקַדְתִּי עַל-הַשָּׂרִים, וְעַל-בְּנֵי הַמֶּלֶךְ--וְעַל כָּל-הַלֹּבְשִׁים, מַלְבּוּשׁ נָכְרִי״.<ref></ref> חוקר הדתות רוברט רייט העלה בספרו "האבולוציה של האלוהים" תאוריה לפיה צפניה ונביאים אחרים התרעמו על אי-השוויון שרווח באותו הזמן בממלכת יהודה כתוצאה מהסחר בינה לבין המדינות הסובבות, וממנו נהנו במיוחד דווקא העשירים, בעוד שפשוטי העם נותרו בעוניים.

== ביטויים בעברית שמקורם בספר צפניה ==
* לחפש בנרות<ref name=":0" />
* לקפוא על השמרים<ref name=":0" />
* אני ואפסי עוד<ref>ספר צפניה, פרק ב, פסוק טו</ref>

==לקריאה נוספת==
*מרדכי כוגן ושמואל אחיטוב, נחום, חבקוק וצפניה, סדרת "מקרא לישראל", הוצאת מאגנס ועם עובד, 2007.

==קישורים חיצוניים==

* 

* [http://www.tora.us.fm/tnk1/dmut/dmut/1240.html "דף הבית" של צפניה הנביא] באתר הניווט בתנ"ך

==הערות שוליים==

קטגוריה:תרי עשר
מילוש וויאניץ'

מִילוֹש ווּיָאנִיץ (סרבית: Милош Вујанић; נולד ב-13 בנובמבר 1980 בלוזניצה, סרביה, יוגוסלביה) הוא כדורסלן עבר סרבי ששיחק בעמדת הרכז. גובהו 1.90 מטר.

גדל בקבוצת הכוכב האדום בלגרד שלשורות קבוצת הבוגרים שלה עלה לבוגרים בעונת 1999. לאחר שלוש עונות עבר לקבוצת פרטיזן בלגרד, בשורותיה הצטיין והוביל את קלעי היורוליג בממוצע למשחק בעונת 2003. בדראפט בשנת 2002 הוא נבחר על ידי הניו יורק ניקס בסיבוב הבחירות השני, בחירה מספר 36.

בעונה שלאחר מכן עבר לשנתיים לקבוצת פורטיטודו בולוניה האיטלקית, עימה זכה באליפות איטליה בעונתו האחרונה, אבל פציעה קשה בברך העיבה על המשך הקריירה שלו בקבוצה. וויאניץ' עזב את הקבוצה ועבר לקבוצת ברצלונה הספרדית, שבה לא היווה גורם משמעותי עקב אותה פציעה, הוא חתם בדינמו מוסקבה לאחר שעבר אליה עד לסיום העונה מפנאתינייקוס היוונית עימה זכה בתואר היורוליג בשנת 2007, אך לאחר עונה אחת ברוסיה עבר שוב מועדון, לאפס פילזן.

שחקן נבחרת סרביה, עימה שיחק בשתי אליפויות אירופה (2003, 2005), באולימפיאדת אתונה (2004) ובאליפות העולם (2006).

==קישורים חיצוניים==

קטגוריה:כדורסלנים סרבים
קטגוריה:כדורסלנים באולימפיאדת אתונה (2004)
קטגוריה:כדורסלני פרטיזן בלגרד
קטגוריה:כדורסלני הכוכב האדום בלגרד
קטגוריה:כדורסלני פורטיטודו בולוניה
קטגוריה:כדורסלני ברצלונה
קטגוריה:כדורסלני פנאתינאיקוס
קטגוריה:כדורסלני דינמו מוסקבה
קטגוריה:כדורסלני אנאדולו אפס
קטגוריה:בחירות דראפט של ניו יורק ניקס
קטגוריה:סרבים שנולדו ב-1980
קטגוריה:סרביה ומונטנגרו: כדורסלנים אולימפיים
דארקו מיליצ'יץ'

דארקו מיליצ'יץ (בסרבית באלפבית לטיני: Darko Miličić, באלפבית קרילי: Дарко Миличић; נולד ב-20 ביוני 1985 בנובי סאד) הוא כדורסלן עבר סרבי אשר שיחק בליגת ה-NBA בעמדות הסנטר והפאוור פורוורד.

==ביוגרפיה==
מיליצ'יץ' החל את הקריירה שלו בקבוצת המופארם ורשאץ' הסרבית. במקביל הוא זכה עם הנבחרת הצעירה של סרביה באליפות אירופה לקדטים ב-2001 ובאליפות העולם עד גיל 20 ב-2002. בשנת 2003 נבחר בדראפט ה-NBA כבחירה שנייה על ידי דטרויט פיסטונס, כאשר הוא מקדים את כוכבי העתיד של הליגה כרמלו אנתוני ודוויין וייד. מיליצ'יץ' נחשב לאחת מההבטחות הגדולות של הדראפט, אך אכזב והעמיד ממוצעים נמוכים יחסית לבחירה שנייה בדראפט, שהקדימה כוכבי עתיד רבים בליגה. הוא זכה עם דטרויט באליפות ה-NBA ב-2004, אך מיעט לשחק.

ב-15 בפברואר 2006, עבר מיליצ'יץ' בטרייד לקבוצת אורלנדו מג'יק יחד עם הרכז קרלוס ארויו תמורת הסנטר הוותיק והפצוע קלווין קאטו. לאחר שעבר לאורלנדו הוא קיבל דקות משחק והראה שבהחלט יש לו פוטנציאל, כאשר שיא הנקודות שלו בעונת 2006 - 2005 היה 14 נקודות מול סן אנטוניו, ושיא הריבאונדים עמד על עשרה מול פיניקס סאנס.

בקיץ 2006 השתתף באליפות העולם ביפן עבור נבחרת סרביה והיה השחקן המרכזי בנבחרת ביחד עם איגור רקוצ'ביץ' מריאל מדריד, שעבר לאחר מכן לטאו ויטוריה. באליפות עצמה מיליצ'יץ' קלע 15.1 נקודות, לקח 9.3 ריבאונדים בממוצע, וממוצע החסימות שלו עמד על שלוש חסימות למשחק, ואף במשחק אחד הוא סיפק 6 חסימות ובכך הוא שבר את שיא האליפות בחסימות.

בעונת 2006/07 שבר מיליצ'יץ' את שיא הנקודות שלו והעמיד אותו על 21 נקודות, אותן הוא קלע נגד פורטלנד, ואף את שיא הריבאונדים שלו, אותו הוא העמיד על 16 ריבאונדים מול שיקגו. הממוצעים של מיליצ'יץ' בעונה זו הם 8 נקודות (שיא קריירה), 5.5 ריבאונדים, ו-1.8 חסימות למשחק.

במהלך משחקי הפלייאוף של קבוצתו אורלנדו נגד דטרויט הממוצעים שלו עמדו על 12.3 נקודות ו-4.5 ריבאונדים למשחק.

בקיץ 2007 עבר מיליצ'יץ' לממפיס גריזליס בה שיחק במשך שנתיים, וב-2009 עבר לניו יורק ניקס. בעונת 2010 חתם על חוזה לארבע שנים במינסוטה טימברוולבס תמורת שכר כולל של 20 מיליון דולר. מיליצ'יץ' זכה לדקות משחק רבות יותר במינסוטה, ורשם את עונותיו המוצלחות ביותר מבחינה סטטיסטית ב-2009/10 -2010/11. את עונת 2011/12 החל מיליצ'יץ' כסנטר הפותח של מינסוטה, אך במהלכה מעמדו בקבוצה התדרדר, והוא שוחרר בסוף העונה. בקיץ 2012 עבר מיליצ'יץ' לבוסטון סלטיקס, אך שוחרר משם לאחר כחודש. מאז לא שיחק מיליצ'יץ' כדורסל מקצועני.

==קישורים חיצוניים==

* 
* 

קטגוריה:כדורסלנים סרבים
קטגוריה:כדורסלני נבחרת סרביה
קטגוריה:כדורסלני דטרויט פיסטונס
קטגוריה:כדורסלני אורלנדו מג'יק
קטגוריה:כדורסלני ממפיס גריזליס
קטגוריה:כדורסלני ניו יורק ניקס
קטגוריה:כדורסלני מינסוטה טימברוולבס
קטגוריה:בחירות דראפט של דטרויט פיסטונס
קטגוריה:סרבים שנולדו ב-1985
סטפנו בלדיני

סטפנו בלדיני (באיטלקית: Stefano Baldini; נולד ב-25 במאי 1971) הוא אתלט עבר איטלקי. הוא אלוף אולימפי (אתונה 2004) ופעמיים אלוף אירופה (בודפשט 1998 וגטבורג 2006) בריצת מרתון.

== ביוגרפיה ==
בלדיני נולד באמיליה-רומניה שבאיטליה, כילד שמיני מתוך 12 אחים ואחיות.

באולימפיאדת אטלנטה (1996) סיים בלדיני במקום 18 בריצת 10000 מטר בתוצאה של 29:07.77 דקות, בשלב המוקדמות הוא קבע תוצאה של 27:55.79 דקות. נוסף לכך, הוא סיים במקום 22 בריצת 5000 מטר בתוצאה של 14:06.45 דקות. בשלב המוקדמות הוא קבע תוצאה של 13:55.41 דקות.

===אלוף אירופה===
באליפות אירופה שנערכה בבודפשט, הונגריה בשנת 1998 זכה בלדיני במדליית זהב בריצת המרתון בתוצאה של 2:12:01 שעות.

באולימפיאדת סידני (2000) השתתף בלדיני בריצת מרתון אך לא סיים את הריצה. 

באליפות העולם שנערכה באדמונטון, קנדה בשנת 2001 זכה בלדיני במדליית ארד בריצת מרתון בתוצאה של 2:13:18 שעות ובאליפות העולם שנערכה בפריז, צרפת בשנת 2003 הוא זכה שוב במדליית ארד בריצת מרתון בתוצאה של 2:09:14 שעות.

===אלוף אולימפי===
באולימפיאדת אתונה (2004) זכה בלדיני במדליית זהב בריצת המרתון בתוצאה של 2:10:55 שעות. ניצחונו במרתון האולימפי הפתיע רבים בעולם האתלטיקה, שכן פול טרגאט, שיאן העולם בתקופה זו, היה הפייבוריט לניצחון.

באליפות העולם שנערכה בהלסינקי, פינלנד בשנת 2005 לא סיים בלדיני את ריצת המרתון.

במרתון לונדון שנערך ב-23 באפריל 2006 קבע בלדיני את שיאו האישי בריצה זו בתוצאה של 2:07:22 שעות. באליפות אירופה שנערכה בגטבורג, שוודיה אותה שנה הוא זכה במדליית זהב בריצת מרתון בתוצאה של 2:11:32 שעות. 

באולימפיאדת בייג'ינג (2008) סיים בלדיני במקום 12 בריצת מרתון בתוצאה של 2:13:25 שעות ולא הצליח להגן על תוארו.

באליפות אירופה שנערכה בברצלונה, ספרד בשנת 2010 לא סיים בלדיני את ריצת המרתון ולא הצליח להגן על תוארו. באוקטובר אותה שנה פרש מספורט תחרותי.

== חייו האישיים ==
בלדיני היה נשוי לוירנה דה אנג'לי, אתלטית אולימפית שהשתתפה באטלנטה 1996 בריצת 400 מטר ובריצת 400 מטר משוכות ובסידני 2000 בריצת שליחות 4x400 מטר.

== שיאים אישיים ==
* ריצת 5000 מטר: 13:23.43 דקות (1996)
* ריצת 10000 מטר: 27:43.98 דקות (1996)
* ריצת מרתון: 2:07:22 שעות, 2006 במרתון לונדון.

== קישורים חיצוניים ==

* 

קטגוריה:ערכים שבהם תבנית בריטניקה אינה מתאימה
קטגוריה:אלופים אולימפיים: ריצת מרתון (גברים)
קטגוריה:אתלטים באולימפיאדת אטלנטה (1996)
קטגוריה:אתלטים באולימפיאדת סידני (2000)
קטגוריה:אתלטים באולימפיאדת אתונה (2004)
קטגוריה:אתלטים באולימפיאדת בייג'ינג (2008)
קטגוריה:אלופים אולימפיים איטלקים: אתלטיקה
קטגוריה:איטלקים שנולדו ב-1971
דנה זטופקובה

דנה אינגרובה-זטופקובה (בצ'כית: Dana Ingrová-Zátopková; 19 בספטמבר 1922 – 13 במרץ 2020) הייתה אתלטית מצ'כוסלובקיה, אלופה אולימפית (הלסינקי 1952), פעמיים ברציפות אלופת אירופה (ברן 1954 וסטוקהולם 1958) ושיאנית עולם בהטלת כידון.

זטופקובה הייתה נשואה לרץ האגדי אמיל זטופק "הקטר הצ'כי".

== ביוגרפיה ==
דנה נולדה בקרווינה.

באולימפיאדת לונדון (1948) סיימה זטופקובה במקום 7 בהטלת כידון למרחק של 39.94 מטר. המנצחת הייתה הרמה באומה מאוסטריה (45.57 מטר).

===אלופה אולימפית===
באולימפיאדת הלסינקי (1952) זכתה זטופקובה במדליית זהב בהטלת כידון בשיא אולימפי חדש של 50.47 מטר כבר בהטלה הראשונה שלה, לפני אלכסנדרה צ'ודינה (50.01 מטר) וילנה גורצ'קובה (49.76 מטר) שתיהן מברית המועצות.

===אלופת אירופה===
באליפות אירופה שנערכה בברן, שווייץ בשנת 1954 זכתה זטופקובה במדליית זהב בהטלת כידון בתוצאה של 52.91 מטר.

באולימפיאדת מלבורן (1956) סיימה זטופקובה במקום רביעי בהטלת כידון בתוצאה של 49.83 מטר. המנצחת הייתה אינס ג'אונזם מברית המועצות (53.86 מטר).

===שיאנית עולם===
בתחרות שנערכה בפראג ב-1 ביוני 1958 קבעה זטופקובה בהטלת כידון שיא עולם חדש של 55.73 מטר.

באליפות אירופה שנערכה בסטוקהולם, שוודיה באוגוסט אותה שנה זכתה זטופקובה במדליית זהב בהטלת כידון בתוצאה של 56.02 מטר.

באולימפיאדת רומא (1960) זכתה זטופקובה במדליית כסף בהטלת כידון למרחק של 53.78 מטר בהטלה השלישית, אחרי אלווירה אוזולינה שקבעה שיא אולימפי חדש של 55.98 מטר ולפני בירוטה קלדיינה 53.45 מטר, שתיהן מברית המועצות.

זטופקובה נישאה לרץ האגדי אמיל זטופק "הקטר הצ'כי".

נפטרה ב-13 במרץ 2020.

== שיא אישי ==
* הטלת כידון: 56.67 מטר (1958)

== ראו גם ==
* התפתחות שיא העולם בהטלת כידון לנשים (ויקיפדיה באנגלית)

== קישורים חיצוניים ==

* דוד סיבור, [http://www.shvoong.co.il/דוד-סיבור-ביקור-אצל-דנה-זאטופק/37357/ ביקור אצל דנה זאטופק], באתר שוונג, 20 בנובמבר 2011
* 

==הערות שוליים==

קטגוריה:אתלטיות צ'כוסלובקיות
קטגוריה:מטילי כידון צ'כים
קטגוריה:אתלטיות באולימפיאדת לונדון (1948)
קטגוריה:אתלטיות באולימפיאדת הלסינקי (1952)
קטגוריה:אתלטיות באולימפיאדת מלבורן (1956)
קטגוריה:אתלטיות באולימפיאדת רומא (1960)
קטגוריה:זוכות מדליית כסף אולימפית מצ'כוסלובקיה
קטגוריה:אלופות אולימפיות מצ'כוסלובקיה
קטגוריה:אלופות אולימפיות: הטלת כידון
קטגוריה:צ'כיות שנולדו ב-1922
קטגוריה:צ'כים שנולדו ב-1922
קטגוריה:נפטרות ב-2020
קטגוריה:נפטרים ב-2020
הנרי מקינטוש

הנרי מיטלנד מקינטוש (באנגלית: Henry Maitland Macintosh; 10 ביוני 1892 – 26 ביולי 1918) היה אצן סקוטי שזכה במדליית זהב אולימפית.

== ביוגרפיה ==
מקינטוש נולד בקלסו, שבגבולות סקוטלנד. הוא למד באוניברסיטת קיימברידג'.

===אלוף אולימפי===
באולימפיאדת סטוקהולם (1912) זכה מקינטוש במדליית זהב בריצת שליחים 4x100 מטר ביחד עם דייוויד ג'ייקובס, ויקטור ד'ארצ'י ווילי אפלגארת' בתוצאה של 42.4 שניות, לפני שוודיה (42.6 שניות). נבחרת גרמניה שסיימה שנייה פסלה. נוסף לכך, הוא השתתף בריצה המוקדמת ל-100 מטר אך לא העפיל לשלב חצי הגמר ובריצת 200 מטר הוא העפיל לשלב חצי הגמר אך לא סיים את הריצה בשלב זה.

בשנת 1913 שימש מקינטוש נשיא מועדון האתלטיקה של אוניברסיטת קיימברידג', והוביל אותו לניצחון על היריבה מאוניברסיטת אוקספורד לאחר שניצח בריצת 100 יארד. בהמשך השנה הוא זכה באליפות סקוטלנד בריצה זו ובתחרות שנערכה בווינה הוא השווה את השיא הבריטי בריצה זו.

בשנת 1914 זכה מקינטוש פעם נוספת בריצה 100 יארד בתחרות נגד אוקספורד, לפני שעזב לדרום אפריקה על מנת לשמש בתפקיד עוזר הוועדה המחוזית, תפקיד שמילא מספר חודשים בלבד, משום שחזר למולדתו בפרוץ מלחמת העולם הראשונה.

מקינטוש מת במהלך מלחמת העולם הראשונה מפציעתו בקרב על הסום בשנת 1918.

== שיאים אישיים ==
*ריצת 100 יארד: 9.8 שניות (1913)
*ריצת 100 מטר: 10.7 שניות (1913)
*ריצת 200 מטר: 22.1 שניות (1913)

== קישורים חיצוניים ==

קטגוריה:אצנים בריטים
קטגוריה:אלופים אולימפיים: ריצת 4X100 מטרים (גברים)
קטגוריה:אתלטים באולימפיאדת סטוקהולם (1912)
קטגוריה:אנשי צבא בריטים שנהרגו במלחמת העולם הראשונה
קטגוריה:אלופים אולימפיים בריטים: אתלטיקה
קטגוריה:בריטים שנולדו ב-1892
קטגוריה:בריטים שנפטרו ב-1918
גבעת הפאלאטיום

מבט אל ארמונות הקיסרים שעל גבעת הפאלאטיום מכיוון הסירקוס מקסימוס
גבעת הפאלאטיום (בלטינית: Palatium), הגבעה הפאלאטינית, או גבעת פאלאטינו (באיטלקית: Colle palatino), היא הגבעה המרכזית בין שבע גבעות רומא והיא בין האזורים העתיקים ביותר שהייתה קיימת עליהם התיישבות קבע בעיר רומא שבאיטליה.

לפי האגדה הרומית, שורשי העיר מצויים בגבעה זו. רמוס ורומולוס מייסדיה האגדיים של העיר, נמצאו על ידי הזאבה שהצילה אותם והניקה אותם על גבעה זו, אביהם המאמץ פאוסטולוס מצא אותם עליה וגידלם ביחד עם אשתו אקא לרנטיה. עם התבגרותם, החליטו השניים לבנות את העיר רומא על גבעה זו. לאחר ויכוח בין האחים הרג רומולוס את רמוס. כך "רומא" קבלה את שמה - מרומולוס. 

ממצאים ארכאולוגיים מאששים כמה מקביעות האגדה וקיימות עדויות ליישוב של סוכות בגב הגבעה מהמאה ה-8 לפנה"ס. ממצאים נוספים חושפים את קיומו של יישוב שקדם להתיישבות הלטינית, יישוב שמתוארך לתקופת הברונזה, בערך בין 1500 לפנה"ס עד 1000 לפנה"ס.

על גבעת הפאלאטיום היו קיימים מרכזי הקהילה הקדומים ביותר של החברה הרומית, ובתוכם המבנה הסמלי הקדוש הידוע בתור "המכון" (mundus) ומצודת העיר הראשונה. תאודור מומזן משער שהכיכר שמסביב למכון הייתה מקום ההתכנסות הקדום של אזרחי רומא ושל הסנאט הרומי ושהבמה שהוקמה על גבי המכון עצמו הייתה מקום הסעודה המשותפת הקדום ביותר של בני הקהילה הרומית.

קיסרי רומא בנו על גבעת הפאלאטיום את ארמונותיהם. שרידי כמה מהארמונות עדיין קיימים על פני הגבעה. המילה האנגלית לארמון, Palace, שואבת את מקורה משם הגבעה.

הגבעה עצמה מתנשאת לגובה של כ-70 מטר, וממוקמת בין הסירקוס מקסימוס והפורום רומאנום. למרגלותיה המזרחיים של הגבעה, בואכה פורום רומאנו ממוקם שער טיטוס. ארמונות הקיסרים היו ממוקמים בצידה השני של הגבעה, במורד כלפי הסירקוס מקסימוס שבו נערכו תחרויות של רכיבת סוסים ומרכבות. מיקום זה היה מאפשר לקיסר לרדת אל ההמון מבלי לעזוב את ארמונו.

צורתה של הגבעה מזכירה מרובע בלתי שלם והיא אף כונתה "רומא המרובעת" ("roma quadarata"). במהלך ימי הביניים, בנו כמה מאצילי רומא ארמונות וכנסיות על גבי הגבעה. כיום אתר הגבעה הוא מוזיאון, הפתוח לקהל הרחב.
ארמון שנבנה על הגבעה במאה ה-17

==לקריאה נוספת==
* תאודור מומזן, דברי ימי רומא, כרך א', הוצאת מסדה, תשכ"א

==קישורים חיצוניים==

* 

== הערות שוליים ==

קטגוריה:רומא: מבנים בתקופת רומא העתיקה
פאלאטיום
קטגוריה:קמפיטלי
קטגוריה:רומא: אתרים ארכאולוגיים